CELEX: 31985D0191
Language: el
Date: 1985-03-18 00:00:00
Title: 85/191/ΕΟΚ: Απόφαση της Επιτροπής της 18ης Μαρτίου 1985 περί έκτης τροποποίησης της απόφασης 82/467/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή (Το κείμενο στη γερμανική γλώσσα είναι το μόνο αυθεντικό)

Avis juridique important

|

31985D0191

85/191/ΕΟΚ: Απόφαση της Επιτροπής της 18ης Μαρτίου 1985 περί έκτης τροποποίησης της απόφασης 82/467/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 084 της 26/03/1985 σ. 0011 - 0011 Ισπανική ειδική έκδοση: Κεφάλαιο 03 τόμος 34 σ. 0037  Πορτογαλική ειδική έκδοση : Κεφάλαιο 03 τόμος 34 σ. 0037 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Μαρτίου 1985  περί έκτης τροποποιήσεως της αποφάσεως 82/467/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή  (Το κείμενο στη γερμανική γλώσσα είναι το μόνο αυθεντικό)  (85/191/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 3521/83 (4), και ιδίως το άρθρο 7α,  Εκτιμώντας:  ότι ο κανονισμός (ΕΟΚ) αριθ. 649/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1741/84 (6), προβλέπει ότι είναι δυνατόν να επιτραπεί στα κράτη μέλη να προβούν στην πώληση, σε μειωμένη τιμή, του βουτύρου δημοσίας αποθεματοποιήσεως ή να χορηγήσουν ενίσχυση στο βούτυρο ιδιωτικής αποθεματοποιήσεως προς το σκοπό της άμεσης καταναλώσεως υπό μορφή συμπυκνωμένου βουτύρου·  ότι σε ορισμένα κράτη μέλη επιτρέπεται, με την απόφαση 82/467/ΕΟΚ της Επιτροπής (7), όπως τροποποιήθηκε τελευταία από την απόφαση 84/501/ΕΟΚ (8), να πωλούν το βούτυρο υπό μορφή συμπυκνωμένου βουτύρου σε μειωμένη τιμή·  ότι η Ομοσπονδιακή Δημοκρατία της Γερμανίας ζήτησε την άδεια να προβεί στην πώληση πρόσθετης ποσότητας 4 000 τόνων βουτύρου προς το σκοπό εκτελέσεως του μέτρου· ότι το κράτος μέλος αυτό μπορεί να εξασφαλίσει τον προορισμό του εν λόγω βουτύρου· ότι πρέπει να δοθεί συνέχεια στην αίτηση αυτή και να τροποποιηθεί, κατά συνέπεια, η παραπάνω απόφαση 82/467/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 της απόφασης 82/467/ΕΟΚ, η ποσότητα των 13 000 τόνων, που αναφέρεται για την Ομοσπονδιακή Δημοκρατία της Γερμανίας, αντικαθίσταται από την ποσότητα των 17 000 τόνων.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 18 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 352 της 15. 12. 1983, σ. 4.  (5) ΕΕ αριθ. L 86 της 1. 4. 1978, σ. 33.  (6) ΕΕ αριθ. L 164 της 22. 6. 1984, σ. 20.  (7) ΕΕ αριθ. L 211 της 20. 7. 1982, σ. 38.  (8) ΕΕ αριθ. L 278 της 23. 10. 1984, σ. 17.